作者:錢起
標題:和範郎中宿直中書，曉玩清池，贈南省同僚兩垣遺補
內容:青瑣留才子，春池靜禁林。自矜仙島勝，宛在掖垣深。引派彤庭裡，含虛玉砌陰。漲來知聖澤，清處見天心。蘭氣飄紅岸，文星動碧潯。鳳棲長近日，虯臥欲為霖。席寵雖高位，流謙乃素襟。焚香春漏盡，假寐曉鶯吟。丹地宜清泚，朝陽複照臨。司言兼逸趣，鼓興接知音。六義驚摛藻，三臺響擲金。為憐風水外，落羽此漂沉。